CELEX: 32020D1562
Language: sk
Date: 2020-10-26 00:00:00
Title: Vykonávacie rozhodnutie Komisie (EÚ) 2020/1562 z 26. októbra 2020, ktorým sa mení vykonávacie rozhodnutie (EÚ) 2020/167, pokiaľ ide o harmonizované normy pre určité rádiové zariadenia týkajúce sa pokročilých systémov navádzania a riadenia pohybu na zemi, primárnych prehľadových radarov, rozhlasových prijímačov, medzinárodných mobilných telekomunikačných zariadení a pevných rádiových systémov

27.10.2020   
               
               
                  SK
               
               
                  Úradný vestník Európskej únie
               
               
                  L 357/29
               
            
         VYKONÁVACIE ROZHODNUTIE KOMISIE (EÚ) 2020/1562
         z 26. októbra 2020,
         ktorým sa mení vykonávacie rozhodnutie (EÚ) 2020/167, pokiaľ ide o harmonizované normy pre určité rádiové zariadenia týkajúce sa pokročilých systémov navádzania a riadenia pohybu na zemi, primárnych prehľadových radarov, rozhlasových prijímačov, medzinárodných mobilných telekomunikačných zariadení a pevných rádiových systémov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 16 smernice Európskeho parlamentu a Rady 2014/53/EÚ (2) o rádiovom zariadení, ktoré je v zhode s harmonizovanými normami alebo ich časťami, na ktoré sa uverejnili odkazy v Úradnom vestníku Európskej únie, sa predpokladá, že je v zhode so základnými požiadavkami stanovenými v článku 3 uvedenej smernice, na ktoré sa uvedené normy alebo ich časti vzťahujú.
                  
               
                     (2)
                  
                  
                     Komisia prostredníctvom vykonávacieho rozhodnutia C(2015) 5376 (3) požiadala Európsky výbor pre normalizáciu v elektrotechnike (CENELEC) a Európsky inštitút pre telekomunikačné normy (ETSI) o vypracovanie a revíziu harmonizovaných noriem pre rádiové zariadenia na podporu smernice 2014/53/EÚ.
                  
               
                     (3)
                  
                  
                     Inštitút ETSI na základe žiadosti uvedenej vo vykonávacom rozhodnutí C(2015) 5376 vypracoval harmonizované normy EN 303 213-5-1 V1.1.1 pre prijímače a vyzývače pokročilých systémov navádzania a riadenia pohybu na zemi, EN 303 345-2 V1.1.1 a EN 303 345-5 V1.1.1 pre rozhlasové prijímače a EN 303 364-3 V1.1.1 pre primárne prehľadové radary.
                  
               
                     (4)
                  
                  
                     Inštitút ETSI na základe žiadosti uvedenej vo vykonávacom rozhodnutí C(2015) 5376 zrevidoval harmonizované normy EN 301 908-2 V11.1.2, EN 301 908-13 V11.1.2, EN 302 217-2 V3.1.1 a EN 303 213-6-1 V2.1.1, na ktoré sa uverejnili odkazy v sérii C Úradného vestníka Európskej únie (4). Výsledkom bolo prijatie vzájomne harmonizovaných noriem EN 301 908-2 V13.1.1 pre používateľské zariadenia pre medzinárodné mobilné telekomunikácie, EN 301 908-13 V13.1.1 pre používateľské zariadenia zdokonaleného univerzálneho pozemského rádiového prístupu, EN 302 217-2 V3.2.2 pre pevné rádiové systémy a EN 303 213-6-1 V3.1.1 pre pokročilé systémy navádzania a riadenia pohybu na zemi.
                  
               
                     (5)
                  
                  
                     Komisia spolu s inštitútom ETSI posúdila, či sú uvedené harmonizované normy v súlade so žiadosťou uvedenou vo vykonávacom rozhodnutí C(2015) 5376.
                  
               
                     (6)
                  
                  
                     Harmonizované normy EN 303 213-5-1 V1.1.1 a EN 301 908-2 V13.1.1 spĺňajú základné požiadavky, ktoré majú pokryť a ktoré sú uvedené v smernici 2014/53/EÚ. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (7)
                  
                  
                     Vo vykonávacom rozhodnutí C(2015) 5376 sa v bode 3 ods. 3 prílohy II stanovuje, že „výkonnosť prijímača má osobitný význam aj pre mobilné terminály, najmä výkonnosť antény, a pre komunikačné zariadenia používané na účely ochrany bezpečnosti života“. Harmonizovaná norma EN 301 908-13 V13.1.1 nezahŕňa špecifikácie týkajúce sa výkonnosti antény. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzením.
                  
               
                     (8)
                  
                  
                     Poznámka 2 v bode 4.3.2 harmonizovanej normy EN 302 217-2 V3.2.2 by mohla výrobcom umožniť odchýliť sa od iných špecifikácií v harmonizovanej norme týkajúcich sa bitovej chybovosti (BER) a v bodoch H.3.4, I.3.4 a J.3.4 uvedenej harmonizovanej normy sa na preukázanie zhody nevyžaduje explicitná skúšobná metóda. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzeniami.
                  
               
                     (9)
                  
                  
                     V odporúčaní ITU-R SM.329-12 (09/2012) o nežiadúcich emisiách v rušivej doméne sa uvádza, že „pre čo najhospodárnejšie a najúčinnejšie využívanie frekvenčného spektra je potrebné stanoviť všeobecné maximálne limity emisií v rušivej doméne“. V odporúčaní ERC 74-01 (2019) sa uvádza, že „na účely špecifických štúdií zdieľania alebo kompatibility by sa na zvýšenie účinnosti spektra mohli použiť nižšie úrovne nežiadúcich emisií v rušivej doméne“. Rušivé emisie sa preto považujú za relevantné z hľadiska efektívneho využívania spektra, na ktoré sa vzťahuje článok 3 ods. 2 smernice 2014/53/EÚ. V prílohe C.3 k norme EN 303 345-2 V1.1.1 a v prílohe B.3 k norme EN 303 345-5 V1.1.1 sa uznáva, že nežiadúce emisie prijímačov v rušivej doméne sú relevantné pre článok 3 ods. 2 smernice 2014/53/EÚ. V bode C.3.5 normy EN 303 345-2 V1.1.1 a v bode B.3.5 normy EN 303 345-5 V1.1.1 sa však stanovuje, že nežiadúce emisie prijímačov v rušivej doméne upravujú iné normy. Odkazy na harmonizované normy EN 303 345-2 V1.1.1 a EN 303 345-5 V1.1.1 by sa preto mali uverejniť v Úradnom vestníku Európskej únie s obmedzením.
                  
               
                     (10)
                  
                  
                     V odôvodnení 2 vykonávacieho rozhodnutia C(2015) 5376 sa vyzýva na dobrú spoluprácu s Európskou konferenciou poštových a telekomunikačných administratív (CEPT), s ktorou sa konzultovala zhoda týchto harmonizovaných noriem s odporúčaním ERC 74-01 (2019) týkajúcim sa nežiadúcich emisií v rušivej doméne. Európska konferencia poštových a telekomunikačných administratív vo svojej odpovedi vyjadrila názor, že k uvoľneniu uplatniteľnosti odporúčania ERC 74-01 (2019) môže dôjsť len za osobitných technických podmienok. Bod 4.2.1.5 normy EN 303 213-6-1 V3.1.1 a bod 4.2.1.4 normy EN 303 364-3 V1.1.1 preto môžu stanoviť predpoklad zhody len pre určité rádiové zariadenia. Odkazy na uvedené harmonizované normy by sa preto mali uverejniť v Úradnom vestníku Európskej únie s obmedzením.
                  
               
                     (11)
                  
                  
                     V prílohe I k vykonávaciemu rozhodnutiu Komisie (EÚ) 2020/167 (5) sa uvádzajú odkazy na harmonizované normy, ktoré zakladajú predpoklad zhody so smernicou 2014/53/EÚ, a v prílohe II k uvedenému vykonávaciemu rozhodnutiu sa uvádzajú odkazy na harmonizované normy, ktoré zakladajú predpoklad zhody so smernicou 2014/53/EÚ s obmedzením. S cieľom zabezpečiť, aby sa odkazy na harmonizované normy vypracované na podporu smernice 2014/53/EÚ uvádzali v jednom akte, by sa odkaz na normy EN 303 213-5-1 V1.1.1 a EN 301 908-2 V13.1.1 mal zaradiť do prílohy I k uvedenému vykonávaciemu rozhodnutiu a odkazy na normy EN 301 908-13 V 13.1.1, EN 302 217-2 V3.2.2, EN 303 213-6-1 V3.1.1, EN 303 345-2 V1.1.1, EN 303 345-5 V1.1.1 a EN 303 364-3 V1.1.1 by sa mali zaradiť do prílohy II k uvedenému vykonávaciemu rozhodnutiu.
                  
               
                     (12)
                  
                  
                     Podľa inštitútu ETSI by sa harmonizovaná norma EN 303 339 V1.1.1, na ktorú sa uverejnil odkaz v sérii C Úradného vestníka Európskej únie (6), mala považovať za zastaranú, pretože už nezodpovedá aktuálnemu stavu techniky.
                  
               
                     (13)
                  
                  
                     Preto je potrebné zo série C Úradného vestníka Európskej únie (7) vypustiť odkazy na harmonizované normy EN 301 908-2 V11.1.2, EN 301 908-13 V11.1.2, EN 302 217-2 V3.1.1 a EN 303 213-6-1 V2.1.1, keďže boli zrevidované, a na harmonizovanú normu EN 303 339 V1.1.1, keďže sa považuje za zastaranú. V prílohe III k vykonávaciemu rozhodnutiu (EÚ) 2020/167 sa uvádzajú odkazy na harmonizované normy vypracované na podporu smernice 2014/53/EÚ, ktoré sa vypúšťajú z Úradného vestníka Európskej únie. Tieto odkazy je preto vhodné zahrnúť do uvedenej prílohy. S cieľom poskytnúť výrobcom dostatočný čas na prípravu uplatňovania harmonizovaných noriem EN 301 908-2 V13.1.1, EN 301 908-13 V13.1.1, EN 302 217-2 V3.2.2 a EN 303 213-6-1 V3.1.1 je potrebné odložiť vypustenie odkazov na harmonizované normy EN 301 908-2 V11.1.2, EN 301 908-13 V11.1.2, EN 302 217-2 V3.1.1 a EN 303 213-6-1 V2.1.1. Vypustenie odkazu na harmonizovanú normu EN 303 339 V1.1.1 treba odsunúť s cieľom poskytnúť výrobcom čas, aby sa pripravili aj na vypustenie odkazu na uvedenú normu.
                  
               
                     (14)
                  
                  
                     Súlad s harmonizovanou normou zakladá predpoklad zhody so zodpovedajúcimi základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2020/167 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
                        3.
                     
                     
                        Príloha III sa mení v súlade s prílohou III k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 26. októbra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).
         
            (3)  Vykonávacie rozhodnutie Komisie C(2015) 5376 final zo 4. augusta 2015 o žiadosti o normalizáciu adresovanej Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o rádiové zariadenia, na podporu smernice Európskeho parlamentu a Rady 2014/53/EÚ.
         
            (4)  Ú. v. EÚ C 326, 14.9.2018, s. 114.
         
            (5)  Vykonávacie rozhodnutie Komisie (EÚ) 2020/167 z 5. februára 2020 o harmonizovaných normách pre rádiové zariadenia vypracovaných na podporu smernice Európskeho parlamentu a Rady 2014/53/EÚ (Ú. v. EÚ L 34, 6.2.2020, s. 46).
         
            (6)  Ú. v. EÚ C 326, 14.9.2018, s. 114.
         
            (7)  Ú. v. EÚ C 326, 14.9.2018, s. 114.
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                     
                           „8.
                        
                        
                           EN 301 908-2 V13.1.1
                           Bunkové siete IMT. Harmonizovaná norma pre prístup k rádiovému spektru. Časť 2: Používateľské zariadenia (UE) CDMA s priamym rozprestrením (ULTRA FDD)
                        
                     
                           9.
                        
                        
                           ETSI EN 303 213-5-1 V1.1.1
                           Pokročilý systém navádzania a riadenia pohybu na zemi (A-SMGCS). Časť 5: Harmonizovaná norma pre prístup k rádiovému spektru pre zariadenia na multilateráciu (MLAT). Oddiel 1: Prijímače a vyzývače“.
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                     
                           „4.
                        
                        
                           EN 301 908-13 V13.1.1
                           Bunkové siete IMT. Harmonizovaná norma pre prístup k rádiovému spektru. Časť 13: Používateľské zariadenia (UE) zdokonaleného univerzálneho pozemského rádiového prístupu (E-UTRA)
                           
                              Poznámka: Uvedená harmonizovaná norma neobsahuje výkonnostné parametre antény a súlad s uvedenou harmonizovanou normou nezakladá predpoklad zhody so základnou požiadavkou stanovenou v článku 3 ods. 2 smernice 2014/53/EÚ, pokiaľ ide o uvedené parametre.
                        
                     
                           5.
                        
                        
                           EN 302 217-2 V3.2.2
                           Pevné rádiové systémy. Charakteristiky a požiadavky na zariadenia a antény medzi dvoma bodmi. Časť 2: Digitálne systémy pracujúce vo frekvenčných pásmach od 1 GHz do 86 GHz. Harmonizovaná norma pre prístup k rádiovému spektru
                           
                              Poznámka: Súlad s uvedenou harmonizovanou normou nezakladá predpoklad zhody so základnou požiadavkou stanovenou v článku 3 ods. 2 smernice 2014/53/EÚ, ak sa použije poznámka 2 v bode 4.3.2 uvedenej harmonizovanej normy.
                           
                              Poznámka: Pokiaľ ide o rádiové zariadenie, na ktoré sa vzťahuje jeden z bodov H.3.4, I.3.4 alebo J.3.4 uvedenej harmonizovanej normy, zhoda s uvedenou harmonizovanou normou nezakladá predpoklad zhody so základnou požiadavkou stanovenou v článku 3 ods. 2 smernice 2014/53/EÚ v prípade, že nie sú vykonané vhodné skúšobné metódy na preukázanie súladu s niektorým z bodov H.3.4, I.3.4 alebo J.3.4 uvedenej harmonizovanej normy.
                        
                     
                           6.
                        
                        
                           EN 303 213-6-1 V3.1.1
                           Pokročilý systém navádzania a riadenia pohybu na zemi (A-SMGCS). Časť 6: Harmonizovaná norma pre prístup k rádiovému spektru pre využívané radarové snímače pohybu na zemi. Oddiel 1: Snímače v pásme X využívajúce impulzné signály a prenášajúce výkon do 100 kW
                           
                              Poznámka: Pokiaľ ide o bod 4.2.1.5 uvedenej harmonizovanej normy, zhoda s uvedenou harmonizovanou normou nezakladá predpoklad zhody so základnou požiadavkou stanovenou v článku 3 ods. 2 smernice 2014/53/EÚ pre zariadenia, ktoré nekombinujú „zúženie WR112/R84 a vlnovod WR90/R100“, ako je uvedené v poznámke 1 v oddiele 1 uvedenej harmonizovanej normy. Vlnovod musí mať nepretržite uvoľnenú prenosovú cestu (nerušenú/čistú) a minimálnu dĺžku najmenej 20-násobku medznej vlnovej dĺžky vlnovodu v danom prevádzkovom režime.
                        
                     
                           7.
                        
                        
                           EN 303 345-2 V1.1.1
                           Rozhlasové prijímače. Časť 2: Služba rozhlasového vysielania s amplitúdovou moduláciou. Harmonizovaná norma pre prístup k rádiovému spektru
                           
                              Poznámka: Súlad s uvedenou harmonizovanou normou nezakladá predpoklad zhody so základnou požiadavkou stanovenou v článku 3 ods. 2 smernice 2014/53/EÚ, pokiaľ ide o nežiadúce emisie prijímača v rušivej doméne.
                        
                     
                           8.
                        
                        
                           EN 303 345-5 V1.1.1
                           Rozhlasové prijímače. Časť 5: Služba rozhlasového vysielania pomocou technológie DRM. Harmonizovaná norma pre prístup k rádiovému spektru
                           
                              Poznámka: Súlad s uvedenou harmonizovanou normou nezakladá predpoklad zhody so základnou požiadavkou stanovenou v článku 3 ods. 2 smernice 2014/53/EÚ, pokiaľ ide o nežiadúce emisie prijímača v rušivej doméne.
                        
                     
                           9.
                        
                        
                           EN 303 364-3 V1.1.1
                           Primárny sledovací radar (PSR). Harmonizovaná norma pre prístup k rádiovému spektru. Časť 3: Senzory PSR riadenia letovej prevádzky (ATC) pracujúce vo frekvenčnom pásme 8 500  MHz až 10 000  MHz (pásmo X)
                           
                              Poznámka: Pokiaľ ide o bod 4.2.1.4 uvedenej harmonizovanej normy, zhoda s uvedenou harmonizovanou normou nezakladá predpoklad zhody so základnou požiadavkou stanovenou v článku 3 ods. 2 smernice 2014/53/EÚ pre zariadenia, ktoré nekombinujú „zúženie WR112/R84 a vlnovod WR90/R100“, ako je uvedené v poznámke 1 v oddiele 1 uvedenej harmonizovanej normy. Vlnovod musí mať nepretržite uvoľnenú prenosovú cestu (nerušenú/čistú) a minimálnu dĺžku najmenej 20-násobku medznej vlnovej dĺžky vlnovodu v danom prevádzkovom režime.“
                        
                     
         
      
      
         
            PRÍLOHA III
            V prílohe III k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „12.
                        
                        
                           EN 301 908-2 V11.1.2
                           Bunkové siete IMT. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 2: Používateľské zariadenia (UE) CDMA s priamym rozprestrením (ULTRA FDD)
                        
                        
                           27. október 2021
                        
                     
                           13.
                        
                        
                           EN 301 908-13 V11.1.2
                           Bunkové siete IMT. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ. Časť 13: Používateľské zariadenia (UE) zdokonaleného univerzálneho pozemského rádiového prístupu (E-UTRA)
                        
                        
                           27. október 2021
                        
                     
                           14.
                        
                        
                           EN 302 217-2 V3.1.1
                           Pevné rádiové systémy. Charakteristiky a požiadavky na zariadenia a antény medzi dvoma bodmi. Časť 2: Digitálne systémy pracujúce vo frekvenčných pásmach od 1 GHz do 86 GHz. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ.
                        
                        
                           27. apríl 2022
                        
                     
                           15.
                        
                        
                           EN 303 213-6-1 V2.1.1
                           Pokročilý systém navádzania a riadenia pohybu na zemi (A-SMGCS). Časť 6: Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ pre využívané radarové snímače pohybu na zemi. Oddiel 1: Snímače v pásme X využívajúce impulzné signály a prenášajúce výkon do 100 kW
                        
                        
                           27. október 2021
                        
                     
                           16.
                        
                        
                           EN 303 339 V1.1.1
                           Širokopásmová priama komunikácia vzduch – zem. Zariadenia prevádzkované vo frekvenčnom rozsahu od 1 900  MHz do 1 920  MHz a od 5 855  MHz do 5 875  MHz. Antény s pevným vyžarovacím diagramom. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ.
                        
                        
                           27. apríl 2021“.